title: 2009/106/EK: A Bizottság határozata ( 2009. február 6. ) a Kínai Népköztársaságból származó egyes melegen hengerelt, fémbevonatú vas- vagy síkhengerelt acéltermékek behozatalára vonatkozó dömpingellenes eljárás megszüntetéséről

text:
               7.2.2009

               HU

               Az Európai Unió Hivatalos Lapja

               L 38/34

      A BIZOTTSÁG HATÁROZATA

   (2009. február 6.)
   a Kínai Népköztársaságból származó egyes melegen hengerelt, fémbevonatú vas- vagy síkhengerelt acéltermékek behozatalára vonatkozó dömpingellenes eljárás megszüntetéséről
   (2009/106/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: az alaprendelet) és különösen annak 9. cikkére,
   a tanácsadó bizottsággal folytatott konzultációt követően,
   mivel:
   1.   ELJÁRÁS
   1.1.   Az eljárás megindítása

               (1)

               2007. december 14-én a Bizottság az Európai Unió Hivatalos Lapjában közzétett értesítéssel (2) (a továbbiakban: az eljárás megindításáról szóló értesítés) dömpingellenes eljárást indított egyes melegen hengerelt, fémbevonatú vas- vagy síkhengerelt acéltermékek Közösségbe történő behozatalára vonatkozóan. E termékek a következők:

                           —

                           a rendszerint a 7210 41 00, 7210 49 00, 7210 61 00, 7210 69 00, 7212 30 00, 7212 50 61 és 7212 50 69 KN-kóddal bejelentett síkhengerelt termékek vasból vagy nem ötvözött acélból, cinkkel és/vagy alumíniummal lemezelve vagy bevonva (kivéve a cinkkel elektrolitos úton lemezelt vagy bevont termékeket),

                           —

                           a rendszerint a 7225 92 00 és ex 7225 99 00 KN-kóddal bejelentett, legalább 600 mm széles síkhengerelt termékek ötvözött acélból, cinkkel és/vagy alumíniummal lemezelve vagy bevonva (kivéve a rozsdamentes acélt, a szilícium-elektromos acélt, a legfeljebb melegen vagy hidegen hengerelt (hidegen redukált) termékeket és a cinkkel elektrolitos úton lemezelt vagy bevont termékeket), valamint

                           —

                           a rendszerint a 7226 99 30 és ex 7226 99 70 KN-kóddal bejelentett, legfeljebb 600 mm széles síkhengerelt termékek ötvözött acélból, cinkkel és/vagy alumíniummal lemezelve vagy bevonva (kivéve a rozsdamentes acélt, a szilícium-elektromos acélt, a gyorsacélt, a legfeljebb melegen vagy hidegen hengerelt (hidegen redukált) termékeket és a cinkkel elektrolitos úton lemezelt vagy bevont termékeket),

                     amelyek a Kínai Népköztársaságból származnak (a továbbiakban: érintett termék).

               (2)

               A dömpingellenes eljárást az EUROFER (a továbbiakban: panaszos) azon gyártók nevében bejelentett 2007. október 30-i panaszát követően indították meg, amelyeknek termelése az egyes melegen hengerelt, fémbevonatú vas- vagy síkhengerelt acéltermékek teljes közösségi gyártásának jelentős részét, ebben az esetben több mint 25 %-át teszi ki.

         1.2.   Érintett felek és ellenőrző látogatások

               (3)

               A Bizottság hivatalosan tájékoztatta a Kínai Népköztársaság (a továbbiakban: Kína) exportáló gyártóit és azok szervezetét, továbbá az érintett importőröket/felhasználókat, az érintett exportáló ország képviselőit, illetve az esetleges analóg országok gyártóit és valamennyi ismert közösségi gyártót az eljárás megindításáról. Az érdekelt feleknek az eljárás megindításáról szóló értesítésben megállapított határidőn belül lehetőséget biztosítottak arra, hogy álláspontjukat írásban ismertessék, és meghallgatást kérjenek.

               (4)

               Tekintettel a kínai exportáló gyártók és a közösségi gyártók és importőrök nagy számára, az eljárás megindításáról szóló értesítésben mintavételt határoztak meg a dömping megállapítására, az alaprendelet 17. cikkével összhangban.

               (5)

               Annak érdekében, hogy a KNK-beli exportáló gyártók számára lehetővé tegyék a piacgazdasági elbánás és/vagy egyéni elbánás iránti kérelmet, a Bizottság formanyomtatványokat küldött az érintett exportáló gyártóknak és a KNK hatóságainak.

               (6)

               A Bizottság kérdőívet küldött valamennyi érintett félnek, amelyre a mintában szereplő hét kínai exportáló gyártótól, hat közösségi gyártótól, három importőrtől, hét közösségi felhasználótól és egy brazil gyártótól (Brazília analóg országként szolgált) kapott választ. Hét további közösségi felhasználó írásban ismertette álláspontját. Minden fél számára biztosították a meghallgatást, aki azt a meghatározott határidőn belül kérte, és jelezte a meghallgatását indokló különleges okokat.

               (7)

               A Bizottság felkutatott és ellenőrzött minden olyan információt, amelyet a piacgazdasági elbánás, valamint a dömping, az abból eredő kár és a közösségi érdek megállapításához szükségesnek ítélt. A következő vállalatok telephelyén tett ellenőrző látogatást:

                           a)

                           A közösségi gazdasági ágazat gyártói

                                       —

                                       Hellenic Steel Co., Thessaloniki, Görögország,

                                       —

                                       Ilva SpA, Milánó, Olaszország,

                                       —

                                       Salzgitter AG, Salzgitter, Németország,

                                       —

                                       Thyssenkrupp Steel AG, Duisburg, Németország.

                           b)

                           Más közösségi gyártók

                                       —

                                       Corus UK Ltd., Newport, Egyesült Királyság,

                                       —

                                       ArcelorMittal Piombino S.p.A., Piombino, Olaszország.

                           c)

                           A Kínai Népköztársaság exportáló gyártói

                                       —

                                       Changshu Xingdao Advanced Building Material Co., Changshu,

                                       —

                                       Changshu Everbright Material Technology Co., Changshu,

                                       —

                                       Bengang Steel Plates Co, Benxi,

                                       —

                                       BX Steel Posco Cold Rolled Sheet Co. Ltd., Benxi,

                                       —

                                       Angang Group International Trade Corporation, Anshan és kapcsolatban álló vállalata, az Angang Group Hong Kong Co., Ltd. Hongkongban,

                                       —

                                       ANSC-TKS Galvanizing Co., Dallian,

                                       —

                                       International Economics & Trading Corporation WISCO, Wuhan és kapcsolatban álló vállalata, a Wugang Trading Co. Ltd. Hongkongban.

                           d)

                           A kapcsolatban nem álló importőrök

                                       —

                                       Duferco SA, Lugano, Svájc.

               (8)

               Figyelembe véve annak szükségességét, hogy a piacgazdasági elbánásban esetlegesen nem részesülő kínai exportáló gyártók számára rendes értéket állapítsanak meg, a rendes érték egy analóg ország – ez esetben Brazília – adatai alapján történő megállapítása céljából ellenőrzést végeztek a következő vállalat telephelyén:

                           e)

                           Az analóg országbeli gyártó:

                                       —

                                       ArcelorMittal Vega, São Francisco do Sul, Brazília.

         1.3.   Vizsgálati időszak

               (9)

               A dömping és a kár megállapítására irányuló vizsgálat 2006. december 1. és 2007. november 30. között (a továbbiakban: vizsgálati időszak vagy VI) zajlott. A kárfelmérés szempontjából lényeges tendenciák tekintetében a Bizottság a 2004. január 1. és a vizsgálati időszak vége közötti időszak adatait elemezte (a továbbiakban: figyelembe vett időszak).

         1.4.   Időközi jelentés és az eljárás további menete

               (10)

               2008. szeptember 15-én a Bizottság az érdekelt felek számára időközi jelentést tett nyilvánossá, amelyben felsorolja az eljárással kapcsolatos ideiglenes megállapításait, azaz hogy a vizsgálat a dömping tényét ideiglenesen megállapította, a jelentős kár tényét ellenben nem; ezért a jelentésben kihangsúlyozták, hogy a lehetséges fenyegető kárra vonatkozóan további vizsgálatot kell végezni. Az ideiglenes megállapítások alapján helyénvalónak tartották, hogy ne vessenek ki ideiglenes dömpingellenes vámot, a vizsgálatot azonban továbbra is folytassák. Valamennyi fél lehetőséget kapott arra, hogy az ideiglenes megállapításokkal kapcsolatban bizonyítékokkal szolgáljanak és észrevételeket tegyenek. Amennyiben a felek kérelmezték, lehetőséget kaptak szóbeli meghallgatásra is. A Bizottság folytatta a végleges megállapításokhoz szükséges valamennyi információ felkutatását és ellenőrzését.

         2.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (11)

               2008. december 11-én kelt és a Bizottsághoz intézett levelében a panaszos hivatalosan visszavonta panaszát. A panaszos e visszavonást a legújabb piaci zavarokra hivatkozva indokolta. A jelenlegi körülményekre való tekintettel a panaszos nem kívánja folytatni a mennyiségre vonatkozó fenyegető kárral kapcsolatos esetét, amely olyan régi adatok elemzésén alapul, amelyek már nem tükrözik teljes mértékben a jelenlegi piaci feltételeket. A panaszos szerint jelen körülmények között a tisztességtelen, káros kereskedelmi gyakorlatokra – amennyiben előfordulnak – megfelelőbb lenne a jelenleg zajló eljárás helyett egy újabb eljárást indítani, mivel a jelenleginél nem lehet valamennyi problémát teljes mértékben figyelembe venni, amellyel a közösségi gazdasági ágazat jelenleg szembe találja magát.

               (12)

               A panaszos továbbá azzal érvelt, hogy figyelembe véve a kínai exportösztönző tervek legújabb változásait, a kínai kivitel előreláthatólag növekedni fog. A fentiekben említett veszélyre való tekintettel a panaszos kérte, hogy a Bizottság fokozottan kísérje figyelemmel az érintett termék behozatalát, és legyen hajlandó egy új, gyors eljárás megindítására. A panaszos végül hangsúlyozta, hogy Kína érdekében állna az érintett termék jövőbeni kivitelének gondos figyelemmel kísérése, biztosítván ezáltal a kínai exportőrök felelősségteljes viselkedését a nemzetközi acélpiacon.

               (13)

               Megjegyzendő, hogy az érintett termék tekintetében a jelenlegi helyzetet mind az Európai Közösségben, mind Kínában az alapvető gazdasági körülmények eddig példátlan változása jellemzi. A jelenlegi körülmények között rövid és hosszú távon nehéz ugyan logikusan alátámasztott feltételezéseket megfogalmazni a piac fejlődésére vonatkozóan, mégis úgy tűnik, hogy a gazdasági helyzet változékony, és a kárt okozó dömping megjelenése nem zárható ki. Ezért a közeljövőben helyénvaló megfigyelni az érintett terméknek az Európai Közösségbe irányuló, Kínából származó importjait. A megfigyelési időszak nem haladhatja meg az ezen eljárás megszüntetéséről szóló közzététel időpontjától számított 24 hónapot. A Bizottság abban az esetben nem zárja ki egy új eljárás megindítását ugyanarra a termékre vonatkozóan, ha kárt okozó dömpingre utaló bizonyítékok állnak rendelkezésre az alaprendelet (5) cikkének vonatkozó rendelkezéseiben meghatározott követelményekkel összhangban.

               (14)

               Az alaprendelet 9. cikkének (1) bekezdésével összhangban a panasz visszavonása esetén az eljárás megszüntethető, kivéve, ha ez a megszüntetés a Közösség érdekeit sértené.

               (15)

               E tekintetben megjegyzendő, hogy sem a jelenlegi helyzetnek az érintett termék tekintetében fentebb ismertetett elemzése, sem pedig bármely, a jövőben lehetséges új vizsgálat nem kérdőjelezi meg a panaszos azon döntését, hogy visszavonja a panaszt. Ezért a Bizottság úgy ítélte meg, hogy a jelenlegi eljárást meg kell szüntetni, mivel a vizsgálat nem tárt fel olyan körülményt, amely arra utalna, hogy az eljárás megszüntetése ellentétes lenne a Közösség érdekeivel. Az érdekelt feleket a Bizottság ennek megfelelően tájékoztatta és lehetőséget biztosított észrevételeik megtételére. A Bizottsághoz ugyanakkor nem érkezett olyan észrevétel, amely az említett határozatot megváltoztatná.

               (16)

               Ezért a Bizottság arra a következtetésre jutott, hogy a Kínai Népköztársaságból származó egyes melegen hengerelt, fémbevonatú vas- vagy síkhengerelt acéltermékek Közösségbe irányuló behozatalára vonatkozó dömpingellenes eljárást dömpingellenes intézkedések elrendelése nélkül meg kell szüntetni,

         A KÖVETKEZŐKÉPPEN HATÁROZOTT:
   Egyetlen cikk
   A Kínai Népköztársaságból származó alábbi, melegen hengerelt, fémbevonatú vas- és síkhengerelt acéltermékek behozatalára vonatkozó dömpingellenes eljárást:

               —

               a rendszerint a 7210 41 00, 7210 49 00, 7210 61 00, 7210 69 00, 7212 30 00, 7212 50 61 és 7212 50 69 KN-kóddal bejelentett síkhengerelt termékek vasból vagy nem ötvözött acélból, cinkkel és/vagy alumíniummal lemezelve vagy bevonva (kivéve a cinkkel elektrolitos úton lemezelt vagy bevont termékeket),

               —

               a rendszerint a 7225 92 00 és ex 7225 99 00 KN-kóddal bejelentett, legalább 600 mm széles síkhengerelt termékek ötvözött acélból, cinkkel és/vagy alumíniummal lemezelve vagy bevonva (kivéve a rozsdamentes acélt, a szilícium-elektromos acélt, a legfeljebb melegen vagy hidegen hengerelt (hidegen redukált) termékeket és a cinkkel elektrolitos úton lemezelt vagy bevont termékeket), valamint

               —

               a rendszerint a 7226 99 30 és ex 7226 99 70 KN-kóddal bejelentett, legfeljebb 600 mm széles síkhengerelt termékek ötvözött acélból, cinkkel és/vagy alumíniummal lemezelve vagy bevonva (kivéve a rozsdamentes acélt, a szilícium-elektromos acélt, a gyorsacélt, a legfeljebb melegen vagy hidegen hengerelt (hidegen redukált) termékeket és a cinkkel elektrolitos úton lemezelt vagy bevont termékeket),

         a Bizottság megszünteti.

      Kelt Brüsszelben, 2009. február 6-án.

            a Bizottság részéről

         Catherine ASHTON

            a Bizottság tagja

      (1)  HL L 56., 1996.3.6., 1. o.

      (2)  HL C 302., 2007.12.14., 24. o.


Fontos jogi nyilatkozat

|

52007BP0117(02)

2. Az Európai Parlament 2007. április 24-i határozata az Európai Környezetvédelmi Ügynökség 2005-ös pénzügyi évre vonatkozó beszámolójának elfogadásáról (C6-0391/2006 - 2006/2158(DEC))

Hivatalos Lap 074 E , 20/03/2008 o. 0209 - 0210

		2.Az Európai Parlament 2007. április 24-i határozata az Európai Környezetvédelmi Ügynökség 2005-ös pénzügyi évre vonatkozó beszámolójának elfogadásáról (C6-0391/2006 - 2006/2158(DEC))Az Európai Parlament,- tekintettel az Európai Környezetvédelmi Ügynökség 2005-ös pénzügyi évre vonatkozó végleges éves beszámolójára [1],- tekintettel a Számvevőszéknek az Európai Környezetvédelmi Ügynökség 2005-ös pénzügyi évre vonatkozó végleges éves beszámolójáról szóló jelentésére, az ügynökség válaszaival együtt [2],- tekintettel a Tanács 2007. február 27-i ajánlására (5711/2007 - C6-0080/2007),- tekintettel az EK-Szerződésre, és különösen annak 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [3], és különösen annak 185. cikkére,- tekintettel az Európai Környezetvédelmi Ügynökség és az európai környezeti információs és megfigyelőhálózat létrehozásáról szóló, 1990. május 7-i 1210/90/EGK tanácsi rendeletre [4], és különösen annak 13. cikkére,- tekintettel az 1605/2002/EK, Euratom tanácsi rendelet 185. cikkében említett szervezetekre vonatkozó költségvetési keretrendeletet létrehozó 2002. november 19-i 2343/2002/EK, Euratom bizottsági rendeletre [5], és különösen annak 94. cikkére,- tekintettel eljárási szabályzata 71. cikkére, valamint V. mellékletére,- tekintettel a Költségvetési Ellenőrző Bizottság jelentésére, és a Környezetvédelmi, Közegészségügyi és Élelmiszer-biztonsági Bizottság véleményére (A6-0103/2007),1. megállapítja, hogy az Európai Környezetvédelmi Ügynökség végleges éves beszámolója a 2004-es és 2005-ös pénzügyi évre a következőképpen alakul:Megjegyzés: Az összesített adatok változásai a kerekítésnek tudhatók be.Forrás: Az információkat az ügynökség szolgáltatta - Ez a táblázat az ügynökség által az éves jelentésben szolgáltatott adatokat foglalja össze.[6](1000 EUR) |A bevételek és kiadások elszámolása a 2004. és a 2005. pénzügyi évben || 2005 | 2004 |BevételekEK-támogatás | 34970 | 29658 |Egyéb támogatások | 745 | 1998 |Banki kamat | 153 | 126 |Összesen (a) | 35868 | 31782 |KiadásokAz 1. cím kiadásai összesen- Kifizetések | 13958 | 12447 |- Kifizetések - Célhoz kötött bevételek | 207 | 2 |- Átvitt előirányzatok | 510 | 435 |- Átvitt előirányzatok - Célhoz kötött bevétel | 343 | 66 |Az 2. cím kiadásai összesen- Kifizetések | 2960 | 3451 [6] |- Kifizetések - Célhoz kötött bevétel | 16 | |- Átvitt előirányzatok | 896 | 394 |- Átvitt előirányzatok - Célhoz kötött bevétel | 63 | 0 |Az 3. cím kiadásai összesen- Kifizetések | 8942 | 9543 |- Kifizetések - Célhoz kötött bevétel | 841 | 14 |- Átvitt előirányzatok | 4075 | 4845 |- Átvitt előirányzatok - Célhoz kötött bevétel | 1891 | 2419 |Összesen (b) | 34702 | 33616 |Az év nettó eredménye (a-b) | 1164 | -2822 |Átvitt és törölt előirányzatok | 373 | 507 |Átvitt és törölt visszatérítések | | 0 |Kiigazítás a célhoz kötött bevételekből származó, december 31-én rendelkezésre álló előző évi előirányzatok átvitele érdekében | 2997 | 0 |Az előző év átvitt eredménye | -6360 | -4190 |Törölt célhoz kötött bevételek | | 98 |Árfolyamkülönbözet | -7 | 3 |Korábbi évekre vonatkozó rendezés | 0 | 43 |Továbbvitt mérleg | -1832 | -6360 |2. jóváhagyja az Európai Környezetvédelmi Ügynökség 2005-ös pénzügyi évre vonatkozó beszámolóját;3. utasítja elnökét, hogy továbbítsa e határozatot az Európai Környezetvédelmi Ügynökség igazgatójának, a Tanácsnak, a Bizottságnak és a Számvevőszéknek, valamint gondoskodjon azok közzétételéről az Európai Unió Hivatalos Lapjában (L sorozat).[1] HL C 266., 2006.10.31., 1. o.[2] HL C 312., 2006.12.19., 36. o.[3] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)[4] HL L 120., 1990.5.11., 1. o. A legutóbb az 1641/2003/EK rendelettel (HL L 245., 2003.9.29., 1. o.) módosított rendelet.[5] HL L 357., 2002.12.31., 72. o.[6] A dán kormánynak kifizetett 905823 EUR ingatlanadóval együtt. Az Ügynökség úgy véli, hogy az összeget vissza kell téríteni.--------------------------------------------------


title: Az Európai Parlament (EU) 2017/1690 határozata (2017. április 27.) az Európai Uniós Hálózat- és Információbiztonsági Ügynökség 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/267

         AZ EURÓPAI PARLAMENT (EU) 2017/1690 HATÁROZATA
   (2017. április 27.)
   az Európai Uniós Hálózat- és Információbiztonsági Ügynökség 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Uniós Hálózat- és Információbiztonsági Ügynökség 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Uniós Hálózat- és Információbiztonsági Ügynökség 2015-ös pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre vonatkozó költségvetés végrehajtása tekintetében az ügynökség számára adandó mentesítésről szóló, 2017. február 21-i tanácsi ajánlásra, (05873/2017 – C8-0062/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Uniós Hálózat- és Információbiztonsági Ügynökségről (ENISA) és a 460/2004/EK rendelet hatályon kívül helyezéséről szóló, 2013. május 21-i 526/2013/EU európai parlamenti és tanácsi rendeletre (4) és különösen annak 21. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére (A8-0115/2017),

               1.

               mentesítést ad az Európai Uniós Hálózat- és Információbiztonsági Ügynökség ügyvezető igazgatója számára az ügynökség 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Uniós Hálózat- és Információbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 138. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 165., 2013.6.18., 41. o.

      (5)  HL L 328., 2013.12.7., 42. o.


title: 2007/800/EK: A Tanács határozata ( 2007. június 5. ) az Európai Közösség és a Török Köztársaság között létrejött, a Török Köztársaságnak a Kábítószerek és a Kábítószer-függőség Európai Megfigyelőközpontjának munkájában történő részvételéről szóló megállapodás aláírásáról

text:
               8.12.2007

               HU

               Az Európai Unió Hivatalos Lapja

               L 323/23

         A TANÁCS HATÁROZATA
   (2007. június 5.)
   az Európai Közösség és a Török Köztársaság között létrejött, a Török Köztársaságnak a Kábítószerek és a Kábítószer-függőség Európai Megfigyelőközpontjának munkájában történő részvételéről szóló megállapodás aláírásáról
   (2007/800/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 152. cikkére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               A Kábítószerek és a Kábítószer-függőség Európai Megfigyelőközpontjának létrehozásáról szóló, 1993. február 8-i 302/93/EGK tanácsi rendelet (1) 13. cikkének megfelelően a Központ a Közösségen kívüli olyan országok részvétele előtt is nyitva áll, amelyeknek a Központ célkitűzéseivel és munkájával kapcsolatos érdekei azonosak a Közösség és a tagállamok érdekeivel.

               (2)

               A Közösség nevében a Bizottság tárgyalásokat folytatott a Török Köztársasággal a Török Köztársaságnak a Kábítószerek és a Kábítószer-függőség Európai Megfigyelőközpontjának munkájában történő részvételéről szóló megállapodásról.

               (3)

               A megállapodást, annak megkötésére is figyelemmel, a Közösség nevében alá kell írni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Török Köztársaság között létrejött, a Török Köztársaságnak a Kábítószerek és a Kábítószer-függőség Európai Megfigyelőközpontjának munkájában történő részvételéről szóló megállapodás aláírása a Közösség nevében jóváhagyásra kerül, figyelemmel a megállapodás megkötéséről szóló tanácsi határozatra.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t, figyelemmel a megállapodás megkötésére.

      Kelt Luxembourgban, 2007. június 5-én.

            a Tanács részéről

            az elnök

         P. STEINBRÜCK

      (1)  HL L 36., 1993.2.12., 1. o. A legutóbb az 1651/2003/EK rendelettel (HL L 245., 2003.9.29., 30. o.) módosított rendelet.
    ---documentbreak---

               8.12.2007

               HU

               Az Európai Unió Hivatalos Lapja

               L 323/24

         MEGÁLLAPODÁS
   az Európai Közösség és a Török Köztársaság kormánya között, a Török Köztársaságnak a Kábítószerek és a Kábítószer-függőség Európai Megfigyelőközpontjában történő részvételéről
   Az EURÓPAI KÖZÖSSÉGEK, a továbbiakban: a Közösség,
   egyrészről,
   és a TÖRÖK KÖZTÁRSASÁG, a továbbiakban: Törökország,
   másrészről,
   a továbbiakban: a Szerződő Felek,
   EMLÉKEZTETVE ARRA, hogy 1997-ben a luxemburgi Európai Tanács a közösségi programokban és ügynökségekben történő részvételt az előcsatlakozási stratégia felgyorsítását elősegítő módszernek nyilvánította;
   TEKINTETTEL ARRA, hogy az Európai Közösség a 302/93/EGK tanácsi rendelettel (1) (a továbbiakban: a rendelet) létrehozta a Kábítószerek és a Kábítószer-függőség Európai Megfigyelőközpontját (a továbbiakban: a Központ);
   MIVEL a rendelet 13. cikke előírja, hogy a Központ a Közösségen kívüli olyan országok részvétele előtt is nyitva áll, amelyek érdekei azonosak a Közösség és a tagállamok érdekeivel;
   MIVEL Törökország osztja a Központnak a rendeletben megállapított céljait és célkitűzéseit, hiszen Törökország végső célja, hogy az Európai Unió tagja legyen;
   MIVEL Törökország elfogadja a rendeletben a Központra vonatkozóan megfogalmazott feladatokat, munkamódszereket és kiemelt területeket;
   MIVEL Törökországban létezik olyan intézmény, amely a Kábítószerek és a Kábítószer-függőség Európai Információs Hálózatához kapcsolható,
   A KÖVETKEZŐKBEN ÁLLAPODTAK MEG:
   1. cikk
   Részvétel
   Törökország – az e megállapodásban meghatározott feltételek szerint – teljes mértékben részt vesz a Kábítószerek és a Kábítószer-függőség Európai Központjának (a továbbiakban: a Központ) munkájában.
   2. cikk
   A Kábítószerek és a Kábítószer-függőség Európai Információs Hálózata
   (1)   Törökország csatlakozik a Kábítószerek és a Kábítószer-függőség Európai Információs Hálózatához („Reitox”).
   (2)   Törökország e megállapodás hatálybalépésétől számított 28 napon belül értesíti a Központot nemzeti információs hálózatának fő elemeiről, ideértve a nemzeti Központot is, és megnevez minden más szakosított központot, amely célszerűen hozzájárulhat a központ munkájához.
   3. cikk
   Igazgatóság
   A Központ igazgatósága meghívja üléseire Törökország képviselőjét. A képviselő korlátozás nélkül vesz részt az üléseken, szavazati joga nincs. Az igazgatóság kivételes esetben, a Közösség és a tagállamai különleges érdekeit érintő kérdésekben, olyan ülést is összehívhat, amelyen csak a tagállamok és az Európai Bizottság képviselői vesznek részt.
   Az igazgatóság a Törökország képviselőivel együtt tartott ülésén megállapítja Törökországnak a Központ munkájában történő részvételére vonatkozó részletes szabályokat.
   4. cikk
   Költségvetés
   Az e megállapodás I. mellékletében megállapított és annak szerves részét képező rendelkezésekkel összhangban Törökország pénzügyileg hozzájárul a Központ tevékenységeihez.
   5. cikk
   Adatvédelem és az adatok titkossága
   (1)   Amennyiben e megállapodás alapján a Központ természetes személyek azonosítására nem alkalmas személyes adatokat továbbít a török hatóságoknak a közösségi és török jognak megfelelően, az ilyen adatokat csak a megállapított célra és a továbbító hatóság által előírt feltételek szerint lehet felhasználni.
   (2)   A Központ által a kábítószerekkel és a kábítószer-függőséggel kapcsolatban a török hatóságoknak továbbított adatokat az információk terjesztésére és bizalmasságára vonatkozó közösségi és török szabályoknak megfelelően lehet közzétenni. Személyes adatok nem tehetők közzé, sem a nyilvánosság számára hozzáférhetővé.
   (3)   A Törökországban kijelölt szakosított központok nem kötelesek a török jogszabályok értelmében bizalmasnak nyilvánított információkat közölni.
   (4)   A török hatóságok által történő adattovábbítás esetén a Központra a rendelet 6. cikkében megállapított szabályok vonatkoznak.
   6. cikk
   Jogképesség
   A Központ jogi személyiséggel rendelkezik a török jogszabályok alapján, és Törökországban a török jogszabályok alapján a jogi személyeknek biztosított legteljesebb jogképességgel rendelkezik.
   7. cikk
   Felelősség
   A Központ felelősségére a rendelet 16. cikkében megállapított szabályok irányadók.
   8. cikk
   Kiváltságok és mentességek
   Törökország alkalmazza a Központra az Európai Közösségek kiváltságairól és mentességeiről szóló jegyzőkönyvet, amelyet e megállapodás II. melléklete tartalmaz, és amely e megállapodás szerves részét képezi.
   9. cikk
   Személyzeti szabályzat
   Az Európai Közösségek egyéb alkalmazottaira vonatkozó alkalmazási feltételek 12. cikke (2) bekezdésének a) pontjától eltérően a teljes állampolgársággal rendelkező török állampolgárokat a Központ ügyvezető igazgatója szerződéssel alkalmazhatja.
   10. cikk
   Hatálybalépés
   Ezt a megállapodást a Szerződő Felek saját eljárásaiknak megfelelően jóváhagyják.
   Ez a megállapodás azt a napot követő hónap első napján lép hatályba, amelyen a Szerződő Felek értesítik egymást az első albekezdésben említett eljárás befejezéséről.
   11. cikk
   Érvényesség és megszűnés
   (1)   E megállapodást határozatlan időre kötötték. Érvényessége Törökország Európai Unióhoz történő csatlakozásakor szűnik meg.
   (2)   Bármelyik Szerződő Fél felmondhatja e megállapodást a másik Szerződő Fél írásban történő értesítésével. E megállapodás az ilyen értesítés napját követő hat hónap elteltével hatályát veszti.

      Съставено в Брюксел на тридесети октомври две хиляди и седма година.
      Hecho en Bruselas, el treinta de octubre de dos mil siete.
      V Bruselu dne třicátého října dva tisíce sedm.
      Udfærdiget i Bruxelles, den tredivte oktober to tusind og syv.
      Geschehen zu Brüssel am dreißigsten Oktober zweitausendsieben.
      Kahe tuhande seitsmenda aasta oktoobrikuu kolmekümnendal päeval Brüsselis.
      Έγινε στις Βρυξέλλες, στις τριάντα Οκτωβρίου δύο χιλιάδες επτά.
      Done at Brussels on the thiertieth day of October in the year two thousand and seven.
      Fait à Bruxelles, le trente octobre deux mille sept.
      Fatto a Bruxelles, addì trenta ottobre duemilasette.
      Briselē, divtūkstoš septītā gada trīsdesmitajā oktobrī.
      Priimta du tūkstančiai septintųjų metų spalio trisdešimtą dieną Briuselyje.
      Kelt Brüsszelben, a kétezer-hetedik év október harmincadik napján.
      Magħmul fi Brussell, fit-tletin-il jum ta' Ottubru tas-sena elfejn u sebgħa.
      Gedaan te Brussel, de dertigste oktober tweeduizend zeven.
      Sporządzono w Brukseli, dnia trzydziestego października roku dwa tysiące siódmego.
      Feito em Bruxelas, em trinta de Outubro de dois mil e sete.
      Încħeiat la Bruxelles, treizeci octombrie două mii șapte.
      V Bruseli dna tridsiateho októbra dvetisícsedem.
      V Bruslju, dne tridesetega oktobra leta dva tisoč sedem.
      Tehty Brysselissä kolmantenakymmenentenä päivänä lokakuuta vuonna kaksituhattaseitsemän.
      Som skedde i Bryssel den trettionde oktober tjugohundrasju.
      Brüksel'de, otuz Ekim ikibinyedi gününde yapilmiștir.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         Avrupa Topluluğu adina

         За Република Турция
         Por la Republica de Turquia
         Za Tureckou republiku
         For Republikken Tyrkiet
         Für die Republik Türkei
         Türgi Vabariigi nimel
         Για την Τουρκική Δημοκρατία
         For the Republic of Turkey
         Pour la République de Turquie
         Per la Repubblica di Turchia
         Turcijas Republikas vārdā
         Turkijos Respublikos vardu
         A Torök Köztársaság részéről
         Għar-Repubblika tat-Turkija
         Voor de Republiek Turkije
         W imieniu Republiki Turcji
         Pela República da Turquia
         Pentru Republica Turcia
         Za Tureckú republiku
         Za Republiko Turčijo
         Turkin tasavallan puolesta
         För Republiken Turkiet
         Türkiye Cumhuriyeti adina

      (1)  HL L 36., 1993.2.12., 1. o. A legutóbb az 1651/2003/EK rendelettel (HL L 245., 2003.9.29., 30. o.) módosított rendelet.
   I. MELLÉKLET
   TÖRÖKORSZÁG PÉNZÜGYI HOZZÁJÁRULÁSA A KÁBÍTÓSZEREK ÉS A KÁBÍTÓSZER-FÜGGŐSÉG EURÓPAI MEGFIGYELŐKÖZPONTJA MŰKÖDÉSÉHEZ

               (1)

               A Törökország által az Európai Unió általános költségvetése javára, a Kábítószerek és a Kábítószer-függőség Európai Megfigyelőközpontjában (a továbbiakban: a Központ) történő részvétel céljából fizetendő pénzügyi hozzájárulást a tevékenységek Törökországban történő bevezetésének négy éve alatt fokozatosan növelik. Az előírt pénzügyi hozzájárulások összege:

                                       —

                                       a részvétel első évében

                           100 000 EUR

                                       —

                                       a részvétel második évében

                           150 000 EUR

                                       —

                                       a részvétel harmadik évében

                           210 000 EUR

                                       —

                                       a részvétel negyedik évében

                           271 000 EUR

                     A részvétel ötödik évétől a Törökország által a Központnak fizetendő éves pénzügyi hozzájárulás összege a részvétel negyedik évére megállapított összeg és a Központnak nyújtott közösségi támogatás növekedési arányának szorzata.

               (2)

               A Központnak nyújtott hozzájárulása kifizetéséhez Törökország részben közösségi támogatást is felhasználhat; ebben az esetben a közösségi hozzájárulás mértéke a részvétel első évében legfeljebb 75 %, második évében legfeljebb 60 %, majd azt követően legfeljebb 50 % lehet. Külön programozási eljárás függvényében a kért közösségi támogatást külön finanszírozási megállapodás útján utalják át Törökországnak. A hozzájárulás fennmaradó részét Törökország fedezi.

               (3)

               Törökország hozzájárulását az Európai Unió általános költségvetésére alkalmazandó költségvetési rendelet szerint kezelik.
               A török képviselőknek és szakértőknek a Központ tevékenységében vagy a Központ munkaprogramjának végrehajtásával kapcsolatos üléseken történő részvételük céljából felmerülő utazási és tartózkodási költségeit a Központ az Európai Unió tagállamaira jelenleg hatályos eljárásokkal megegyező alapon és azoknak megfelelően téríti meg.

               (4)

               Részvételének első naptári évében Törökország a részvétele napjától az év végéig arányosan számított hozzájárulást fizet. A következő években a hozzájárulás összege megfelel az e megállapodásban foglaltaknak.

         II. MELLÉKLET

      JEGYZŐKÖNYV AZ EURÓPAI KÖZÖSSÉGEK KIVÁLTSÁGAIRÓL ÉS MENTESSÉGEIRŐL
      A MAGAS SZERZŐDŐ FELEK,
      FIGYELEMBE VÉVE, hogy az Európai Közösségek egységes Tanácsának és egységes Bizottságának létrehozásáról szóló szerződés 28. cikkének megfelelően ezeket a Közösségeket és az Európai Beruházási Bankot a tagállamok területén megilletik a feladataik ellátásához szükséges kiváltságok és mentességek,
      MEGÁLLAPODTAK a következő rendelkezésekben, amelyeket ehhez a szerződéshez csatolnak:
      I.   FEJEZET
      AZ EURÓPAI KÖZÖSSÉGEK VAGYONA, INGATLANAI, KÖVETELÉSEI ÉS ÜGYLETEI
      1. cikk
      A Közösségek helyiségei és épületei sérthetetlenek. Mentesek a házkutatás, igénybevétel, elkobzás és kisajátítás alól. A Közösségek vagyona és követelései a Bíróság engedélye nélkül nem képezhetik kényszerítő közigazgatási vagy bírósági intézkedés tárgyát.
      2. cikk
      A Közösségek irattárai sérthetetlenek.
      3. cikk
      A Közösségek, a Közösségek követelései, bevételei és egyéb vagyona mentesek mindenfajta közvetlen adó alól.
      A tagállamok kormányai lehetőség szerint kötelesek megtenni a megfelelő intézkedéseket az ingó és ingatlan vagyontárgyak árában foglalt közvetett, illetve forgalmi adók összegének elengedése vagy visszatérítése érdekében mindazon esetekben, amikor a Közösségek hivatalos használatra jelentős összegű beszerzéseket hajtanak végre, amelyek ára ilyen jellegű adót tartalmaz. E rendelkezések alkalmazása azonban nem járhat a Közösségeken belüli versenyt torzító hatással.
      Nem adható mentesség azon adók és egyéb közterhek alól, amelyek csupán közüzemi szolgáltatások díjának felelnek meg.
      4. cikk
      A Közösségek a hivatali használatukra szánt árucikkek tekintetében mentességet élveznek minden behozatali és kiviteli vám, valamint tilalom és korlátozás alól; az ilyen módon importált árucikkek sem ellenérték fejében, sem ingyenesen nem ruházhatók át annak az országnak a területén, ahová azokat importálták, kivéve ha ez az illető ország kormánya által jóváhagyott feltételek mellett történik.
      A Közösségek saját kiadványaik tekintetében szintén mentességet élveznek minden kiviteli és behozatali vám, valamint tilalom és korlátozás alól.
      5. cikk
      Az Európai Szén- és Acélközösség bármilyen valutát tarthat, és bármilyen pénznemben lehetnek számlái.
      II.   FEJEZET
      KAPCSOLATTARTÁS ÉS LAISSEZ-PASSER

      6. cikk
      A Közösségek intézményei hivatalos kapcsolattartásuk és összes dokumentumuk továbbítása tekintetében valamennyi tagállam területén azt az elbánást élvezik, amelyben az illető állam a diplomáciai képviseleteket részesíti.
      A Közösségek intézményeinek hivatalos levelezése és egyéb hivatalos közlései nem cenzúrázhatók.
      7. cikk
      (1)   A közösségi intézmények elnökei a közösségi intézmények tagjai és alkalmazottai részére a Tanács által előírt formájú útiokmányt (laissez-passer) állíthatnak ki, amelyet a tagállamok hatóságai érvényes útiokmányként fogadnak el. Ezt az útiokmányt a Közösségek tisztviselőinek személyzeti szabályzatában és az egyéb alkalmazottaira vonatkozó alkalmazási feltételekben megállapított előírásoknak megfelelően a tisztviselők és egyéb alkalmazottak részére állítják ki.
      A Bizottság megállapodásokat köthet annak érdekében, hogy ezeket az útiokmányokat harmadik államok területén is érvényes útiokmányként ismerjék el.
      (2)   Mindamellett az Európai Szén- és Acélközösség kiváltságairól és mentességeiről szóló jegyzőkönyv 6. cikkének rendelkezéseit az intézmények azon tagjaira és alkalmazottaira, akik e szerződés hatálybalépésekor rendelkeznek az ebben a cikkben említett útiokmánnyal, továbbra is alkalmazni kell mindaddig, amíg nem alkalmazzák e cikk (1) bekezdésének rendelkezéseit.
      III.   FEJEZET
      AZ EURÓPAI PARLAMENT TAGJAI
      8. cikk
      Az Európai Parlament üléseinek helyszínére utazó, illetve onnan visszautazó európai parlamenti tagok szabad mozgására vonatkozóan semmilyen igazgatási vagy egyéb korlátozás nem alkalmazható.
      Az Európai Parlament tagjai a vám- és devizaellenőrzést illetően:

                  a)

                  saját kormányuk részéről ugyanazokban a könnyítésekben részesülnek, mint az ideiglenes hivatalos kiküldetésben külföldre utazó magas rangú tisztviselők;

                  b)

                  a többi tagállam kormánya részéről ugyanazokban a könnyítésekben részesülnek, mint a külföldi kormányok ideiglenes hivatalos kiküldetésben lévő képviselői.

            9. cikk
      A feladataik ellátása során kifejtett véleményük vagy leadott szavazatuk miatt az Európai Parlament tagjai ellen nem folytatható vizsgálat, nem vehetők őrizetbe és nem vonhatók bírósági eljárás alá.
      10. cikk
      Az Európai Parlament ülésszakainak ideje alatt, az Európai Parlament tagjai:

                  a)

                  saját államuk területén a parlamentjük tagjaira vonatkozó mentességet élvezik;

                  b)

                  a többi tagállam területén mentességet élveznek mindenfajta őrizetbe vételre és bírósági eljárásra vonatkozó intézkedés alól.

            A mentesség akkor is megilleti a tagokat, amikor az Európai Parlament üléseinek helyszínére utaznak, illetve onnan visszatérnek.
      Nem lehet hivatkozni a mentességre olyan esetben, amikor valamely tagot bűncselekmény elkövetésében tetten érnek, továbbá a mentesség nem akadályozhatja meg az Európai Parlamentet azon jogának gyakorlásában, hogy valamely tagjának mentességét felfüggessze.
      IV.   FEJEZET
      AZ EURÓPAI KÖZÖSSÉGEK INTÉZMÉNYEINEK MUNKÁJÁBAN RÉSZT VEVŐ TAGÁLLAMI KÉPVISELŐK
      11. cikk
      A közösségi intézmények munkájában részt vevő tagállami képviselők, valamint az ő tanácsadóik és szakértőik feladataik ellátása, valamint az ülések helyére történő utazás és az onnan történő visszatérés során a szokásos kiváltságokat, mentességeket és könnyítéseket élvezik.
      Ezt a cikket a Közösségek tanácsadó szerveinek tagjaira is alkalmazni kell.
      V.   FEJEZET
      AZ EURÓPAI KÖZÖSSÉGEK TISZTVISELŐI ÉS EGYÉB ALKALMAZOTTAI
      12. cikk
      Az egyes tagállamok területén a Közösségek tisztviselői és egyéb alkalmazottai állampolgárságuktól függetlenül:

                  a)

                  a szerződésnek az egyfelől a tisztviselők és egyéb alkalmazottak Közösségekkel szemben fennálló felelősségével kapcsolatos szabályokra vonatkozó rendelkezéseire, másfelől a Bíróságnak a Közösségek, valamint a közösségi tisztviselők és egyéb alkalmazottak közötti jogvitákkal kapcsolatos hatáskörére vonatkozó rendelkezéseire is figyelemmel, hivatalos minőségükben végrehajtott cselekedeteik tekintetében, szóbeli vagy írásbeli megnyilatkozásaikat is beleértve, mentességet élveznek a bírósági eljárások alól. Ez a mentesség hivataluk megszűnését követően is megilleti őket;

                  b)

                  házastársaikat és eltartott családtagjaikat is beleértve nem tartoznak a bevándorlási korlátozások, illetve a külföldiek nyilvántartására vonatkozó szabályok hatálya alá;

                  c)

                  a valuta- és devizaszabályozást illetően ugyanazokat a könnyítéseket élvezik, mint amelyek a nemzetközi szervezetek tisztviselőit általában megilletik;

                  d)

                  az első alkalommal, amikor az adott országban elfoglalják hivatalukat, vámmentesen hozhatják be saját berendezési tárgyaikat és személyes használati tárgyaikat, továbbá hivataluk megszűnésekor az adott országból vámmentesen vihetik ki berendezési tárgyaikat és személyes használati tárgyaikat, mindkét esetben azon ország kormánya által szükségesnek ítélt feltételeknek megfelelően, amelyben ezt a jogot gyakorolják;

                  e)

                  vámmentesen hozhatnak be egy saját személyes használatukra szolgáló gépkocsit, amelyet a legutolsó tartózkodási helyük vagy állampolgárságuk szerinti országban, az ezen állam belső piacán érvényes feltételek mellett szereztek meg, illetve azt vámmentesen újra kivihetik, mindkét esetben az érintett állam kormánya által szükségesnek ítélt feltételeknek megfelelően.

            13. cikk
      A Közösségek tisztviselői és egyéb alkalmazottai a Közösségek által számukra fizetett illetmények, bérek és járandóságok után kötelesek adót fizetni a Közösségek javára a Tanács által a Bizottság javaslata alapján meghatározott feltételeknek és eljárásnak megfelelően.
      A Közösségek által számukra kifizetett illetmények, bérek és járandóságok tekintetében nemzeti adókötelezettség alól mentességet élveznek.
      14. cikk
      A jövedelemadó, a vagyonadó és az örökösödési adó alkalmazásakor, valamint a Közösségek tagállamai között a kettős adóztatás elkerülésére vonatkozóan kötött egyezmények alkalmazásakor a Közösségek azon tisztviselőit és egyéb alkalmazottait, akik – kizárólag a Közösség szolgálatában végzett feladataik ellátása miatt – a Közösség szolgálatába történő belépéskor az adózás szempontjából lakóhelyük szerinti országon kívüli tagállam területére helyezik át tartózkodási helyüket, mind a tényleges tartózkodási helyük szerinti országban, mind az adózás szempontjából lakóhelyük szerinti országban úgy kezelik, mintha ez utóbbi országban tartanák fent lakóhelyüket, amennyiben ez az ország tagja a Közösségeknek. Ezt a rendelkezést alkalmazni kell a házastársakra is, amennyiben ez utóbbiak nem végeznek külön kereső tevékenységet, illetve az e cikkben említett személyek által eltartott és az ő gondozásuk alatt álló gyermekekre is.
      Az előző bekezdésben említett személyeknek a tartózkodásuk szerinti országban található ingó vagyona ebben az országban mentességet élvez az örökösödési adó alól, az adó megállapítása céljából az ilyen tulajdont úgy kell tekinteni, mintha az adózás szempontjából lakóhely szerinti országban volna található, figyelemmel harmadik országok jogaira, valamint a kettős adóztatásra vonatkozó nemzetközi egyezmények rendelkezéseinek lehetséges alkalmazására is.
      E cikk rendelkezéseinek alkalmazásakor a kizárólag egyéb nemzetközi szervezetek szolgálatában végzett feladatok ellátása érdekében megszerzett lakóhelyek nem vehetők figyelembe.
      15. cikk
      A Tanács a Bizottság javaslata alapján, egyhangúlag meghatározza a Közösségek tisztviselői és egyéb alkalmazottai szociális biztonsági juttatásainak rendszerét.
      16. cikk
      A Tanács a Bizottság javaslata alapján és az érintett intézményekkel folytatott konzultációt követően meghatározza a közösségi tisztviselők és egyéb alkalmazottak azon kategóriáit, akikre a 12. cikket, a 13. cikk második bekezdését és a 14. cikket részben vagy egészben alkalmazni kell.
      Az e kategóriákba tartozó tisztviselők és egyéb alkalmazottak nevét, besorolását és címét időről időre továbbítani kell a tagállamok kormányainak.
      VI.   FEJEZET
      A HARMADIK ORSZÁGOK EURÓPAI KÖZÖSSÉGEKHEZ AKKREDITÁLT KÉPVISELETEINEK KIVÁLTSÁGAI ÉS MENTESSÉGEI
      17. cikk
      Az a tagállam, amelynek területén a Közösségek székhelye található, a harmadik országoknak a Közösségekhez akkreditált képviseletei számára a szokásos diplomáciai mentességeket és kiváltságokat biztosítja.
      VII.   FEJEZET
      ÁLTALÁNOS RENDELKEZÉSEK
      18. cikk
      A Közösségek tisztviselőinek és egyéb alkalmazottainak kizárólag a Közösségek érdekében lehet különféle kiváltságokat, mentességeket és könnyítéseket adni.
      Valamennyi közösségi intézmény köteles visszavonni az egyes tisztviselői vagy egyéb alkalmazottai részére biztosított mentességet olyan esetben, amikor az illető intézmény megítélése szerint a mentesség visszavonása nem ellentétes a Közösségek érdekével.
      19. cikk
      A közösségi intézmények e jegyzőkönyv alkalmazása érdekében kötelesek együttműködni az érintett tagállamok hatáskörrel rendelkező hatóságaival.
      20. cikk
      A 12–15. és a 18. cikket a Bizottság tagjaira is alkalmazni kell.
      21. cikk
      A 12–15. és a 18. cikket alkalmazni kell a Bíróság bíráira, a főtanácsnokaira, a hivatalvezetőjére, valamint a segédelőadóira, továbbá az Elsőfokú Bíróság tagjaira és hivatalvezetőjére; ez a rendelkezés a Bíróság alapokmányáról szóló jegyzőkönyv 3. cikkének a bírák és főtanácsnokok bírósági eljárások alóli mentességére vonatkozó rendelkezéseit nem érinti.
      22. cikk
      Ezt a jegyzőkönyvet továbbá – a Bank alapokmányáról szóló jegyzőkönyvben foglaltak sérelme nélkül – alkalmazni kell az Európai Beruházási Bankra, a Bank szerveinek tagjaira, alkalmazottaira, valamint a tagállamoknak a Bank tevékenységében részt vevő képviselőire.
      Az Európai Beruházási Bank tőkeemelése esetén mentességet élvez továbbá a Bank székhelye szerinti államban az adózás valamennyi formája és minden egyéb közteher, valamint az ezekkel kapcsolatos alakiságok alól. Hasonlóképpen, a Bank megszüntetése vagy felszámolása sem keletkeztet semmilyen közteher-fizetési kötelezettséget. Végezetül, a Bank és szervei által a Bank alapokmányának megfelelően végzett tevékenységek nem esnek forgalmiadó-fizetési kötelezettség hatálya alá.
      23. cikk
      Ezt a jegyzőkönyvet a Központi Bankok Európai Rendszere és az Európai Központi Bank alapokmányáról szóló jegyzőkönyv rendelkezéseinek sérelme nélkül az Európai Központi Bankra, szerveinek tagjaira és személyzetére is alkalmazni kell.
      Az Európai Központi Bank tőkeemelése esetén mentességet élvez továbbá az adózás valamennyi formája és minden egyéb közteher, valamint az ezekkel kapcsolatos alakiságok alól a Bank székhelye szerinti államban. A Banknak és szerveinek a Központi Bankok Európai Rendszere és az Európai Központi Bank alapokmányának megfelelően végzett tevékenységei nem esnek forgalmiadó-fizetési kötelezettség hatálya alá.
      A fenti rendelkezéseket az Európai Monetáris Intézetre is alkalmazni kell. Az EMI megszüntetése vagy felszámolása nem keletkeztet semmilyen közteher-fizetési kötelezettséget.

         FENTIEK HITELÉÜL az alulírott meghatalmazottak aláírták ezt a jegyzőkönyvet. Kelt Brüsszelben, az ezerkilencszázhatvanötödik év április havának nyolcadik napján.


title: A Tanács (EU) 2016/134 határozata (2015. november 16.) az egyrészről az Európai Közösségek és tagállamaik és másrészről Bosznia-Hercegovina között a stabilizációs és társulási megállapodással létrehozott Stabilizációs és Társulási Tanácsban az említett megállapodáshoz csatolt, a „származó termékek” fogalmának meghatározásáról és a közigazgatási együttműködés módszereiről szóló 2. Jegyzőkönyvnek egy új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő helyettesítésével összefüggésben az Európai Unió nevében képviselendő álláspontról

text:
               2.2.2016

               HU

               Az Európai Unió Hivatalos Lapja

               L 25/60

         A TANÁCS (EU) 2016/134 HATÁROZATA
   (2015. november 16.)
   az egyrészről az Európai Közösségek és tagállamaik és másrészről Bosznia-Hercegovina között a stabilizációs és társulási megállapodással létrehozott Stabilizációs és Társulási Tanácsban az említett megállapodáshoz csatolt, a „származó termékek” fogalmának meghatározásáról és a közigazgatási együttműködés módszereiről szóló 2. Jegyzőkönyvnek egy új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő helyettesítésével összefüggésben az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösségek és tagállamaik és másrészről Bosznia-Hercegovina között a stabilizációs és társulási megállapodáshoz (1) (a továbbiakban: a megállapodás) csatolt 2. jegyzőkönyv a „származó termékek” fogalmának meghatározásáról és a közigazgatási együttműködés módszereiről rendelkezik.

               (2)

               A pán-euromediterrán preferenciális származási szabályokról szóló regionális egyezmény (2) (a továbbiakban: az egyezmény) olyan termékek származásával kapcsolatban állapít meg rendelkezéseket, amelyek a szerződő felek közötti releváns megállapodások hatálya alá tartozó kereskedelem tárgyát képezik. Bosznia-Hercegovinát – a stabilizációs és társulási folyamatban részt vevő egyéb nyugat-balkáni országokkal együtt – a 2003. júniusi Európai Tanács által jóváhagyott theszaloníki cselekvési programmal összhangban felkérték, hogy csatlakozzon a páneurópai diagonális származási kumulációs rendszerhez. Az egyezményhez történő csatlakozásra a 2007. októberi euromediterrán miniszteri konferencia határozatával hívták meg az érintett országokat.

               (3)

               Az Unió és Bosznia-Hercegovina 2011. június 15-én, illetve 2013. szeptember 24-én írta alá az egyezményt.

               (4)

               Az Unió és Bosznia-Hercegovina 2012. március 26-án, illetve 2014. szeptember 26-án helyezte letétbe elfogadási okmányát az egyezmény letéteményesénél. Következésképpen az egyezmény 10. cikkének (3) bekezdése értelmében az egyezmény az Unió és Bosznia-Hercegovina tekintetében 2012. május 1-jén, illetve 2014. november 1-jén lépett hatályba.

               (5)

               Az egyezmény 6. cikke értelmében a szerződő felek az egyezmény hatékony alkalmazását biztosító megfelelő intézkedéseket hoznak. Ezért a megállapodással létrehozott Stabilizációs és Társulási Tanácsnak határozatot kell elfogadnia a megállapodáshoz csatolt 2. jegyzőkönyvnek egy új, a származási szabályok tekintetében az egyezményre hivatkozó jegyzőkönyvvel történő helyettesítéséről.

               (6)

               Az Unió Stabilizációs és Társulási Tanácson belüli álláspontjának ezért a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és tagállamaik és másrészről Bosznia-Hercegovina között a stabilizációs és társulási megállapodással létrehozott Stabilizációs és Társulási Tanácsban az említett megállapodáshoz csatolt, a „származó termékek” fogalmának meghatározásáról és a közigazgatási együttműködés módszereiről szóló 2. jegyzőkönyvnek egy új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő helyettesítésével összefüggésben az Európai Unió nevében képviselendő álláspont a Stabilizációs és Társulási Tanács e határozathoz csatolt határozattervezetén alapul.
   A Stabilizációs és Társulási Tanácshatározattervezetének technikai jellegű módosításait a Stabilizációs és Társulási Tanács uniós képviselői a Tanács újabb határozata nélkül is jóváhagyhatják.
   2. cikk
   A Stabilizációs és Társulási Tanács határozatát az Európai Unió Hivatalos Lapjában ki kell hirdetni.
   3. cikk
   Ez a határozat az elfogadásának napján lép hatályba.

      Kelt Brüsszelben, 2015. november 16-án.

            a Tanács részéről

            az elnök

         F. MOGHERINI

      (1)  HL L 164., 2015.6.30., 2. o.

      (2)  HL L 54., 2013.2.26., 4. o.

      TERVEZET
      AZ EU–BOSZNIA-HERCEGOVINA STABILIZÁCIÓS ÉS TÁRSULÁSI TANÁCS … HATÁROZATA
      (…)
      az egyrészről az Európai Közösségek és tagállamaik és másrészről Bosznia-Hercegovina között a stabilizációs és társulási megállapodáshoz csatolt, a „származó termékek” fogalmának meghatározásáról és a közigazgatási együttműködés módszereiről szóló 2. jegyzőkönyv helyettesítéséről
      AZ EU–BOSZNIA-HERCEGOVINA STABILIZÁCIÓS ÉS TÁRSULÁSI TANÁCS,
      tekintettel az egyrészről az Európai Közösségek és tagállamaik és másrészről Bosznia-Hercegovina között a stabilizációs és társulási megállapodásra (1) és különösen annak 42. cikkére,
      tekintettel az egyrészről az Európai Közösségek és tagállamaik és másrészről Bosznia-Hercegovina között a stabilizációs és társulási megállapodáshoz csatolt, a „származó termékek” fogalmának meghatározásáról és a közigazgatási együttműködés módszereiről szóló 2. jegyzőkönyvre,
      mivel:

                  (1)

                  Az Európai Közösségek és tagállamaik és másrészről Bosznia-Hercegovina között a stabilizációs és társulási megállapodás (a továbbiakban: a megállapodás) 42. cikke a megállapodásnak a származási szabályokat megállapító, valamint az Európai Unió, Bosznia-Hercegovina, Törökország és az Európai Unió stabilizációs és társulási folyamatában részt vevő bármely más ország vagy terület közötti származási kumulációról rendelkező 2. jegyzőkönyvére (a továbbiakban: a 2. jegyzőkönyv) hivatkozik.

                  (2)

                  A 2. jegyzőkönyv 39. cikke úgy rendelkezik, hogy a jegyzőkönyv rendelkezéseinek módosításáról a megállapodás 115. cikkével létrehozott Stabilizációs és Társulási Tanács határozhat.

                  (3)

                  A pán-euromediterrán preferenciális származási szabályokról szóló regionális egyezmény (2) (a továbbiakban: az egyezmény) célja a származási szabályokról szóló, a pán-euromediterrán övezetben jelenleg hatályos jegyzőkönyvek egyetlen egységes jogi aktussal történő helyettesítése. Bosznia-Hercegovinát – a stabilizációs és társulási folyamatban részt vevő egyéb nyugat-balkáni országokkal együtt – a 2003. júniusi Európai Tanács által jóváhagyott theszaloníki cselekvési programmal összhangban felkérték, hogy csatlakozzon a páneurópai diagonális származási kumulációs rendszerhez. Az egyezményhez történő csatlakozásra a 2007. októberi euromediterrán miniszteri konferencia határozatával hívták meg az érintett országokat.

                  (4)

                  Az Európai Unió és Bosznia-Hercegovina 2011. június 15-én, illetve 2013. szeptember 24-én írta alá az egyezményt.

                  (5)

                  Az Európai Unió és Bosznia-Hercegovina 2012. március 26-án, illetve 2014. szeptember 26-án helyezte letétbe elfogadási okmányát az egyezmény letéteményesénél. Következésképpen az egyezmény 10. cikkének (3) bekezdése értelmében az egyezmény az Európai Unió és Bosznia-Hercegovina tekintetében 2012. május 1-jén, illetve 2014. november 1-jén lépett hatályba.

                  (6)

                  A 2. jegyzőkönyvet ezért egy új, az egyezményre hivatkozó jegyzőkönyvvel kell helyettesíteni,

            ELFOGADTA EZT A HATÁROZATOT:
      1. cikk
      Az egyrészről az Európai Közösségek és tagállamaik és másrészről Bosznia-Hercegovina között a stabilizációs és társulási megállapodáshoz csatolt, a „származó termékek” fogalmának meghatározásáról és a közigazgatási együttműködés módszereiről szóló 2. jegyzőkönyv helyébe az e határozat mellékletében foglalt szöveg lép.
      2. cikk
      Ez a határozat az elfogadásának napján lép hatályba.
      Ezt a határozatot …-tól/-től kell alkalmazni.

         Kelt …,

               a Stabilizációs és Társulási Tanács részéről

               az elnök

         (1)  HL L 164., 2015.6.30., 2. o.

         (2)  HL L 54., 2013.2.26., 4. o.

      MELLÉKLET
      2. jegyzőkönyv
      a „származó termék” fogalmának meghatározásáról és a közigazgatási együttműködés módszereiről
      1. cikk
      Az alkalmazandó származási szabályok
      (1)   E megállapodás végrehajtása tekintetében a pán-euromediterrán preferenciális származási szabályokról szóló regionális egyezmény (1) (a továbbiakban: az egyezmény) I. függeléke és II. függelékének vonatkozó rendelkezései alkalmazandók.
      (2)   Az egyezmény I. függelékében és II. függelékének vonatkozó rendelkezéseiben szereplő „releváns megállapodás” kifejezés e megállapodásra történő hivatkozásként értelmezendő.
      2. cikk
      A viták rendezése
      (1)   Amennyiben az egyezmény I. függelékének 32. cikke szerinti ellenőrzési eljárásokkal kapcsolatban olyan viták merülnek fel, amelyeket nem lehet rendezni az ellenőrzést kérő vámhatóságok és az ezen ellenőrzésnek a végrehajtásáért felelős vámhatóságok között, ezeket a vitákat a Stabilizációs és Társulási Tanács elé kell terjeszteni.
      (2)   Az importőr és az importáló ország vámhatóságai közötti viták rendezésére vonatkozóan minden esetben az említett ország jogszabályai az irányadók.
      3. cikk
      A jegyzőkönyv módosítása
      E jegyzőkönyv rendelkezéseinek módosításáról a Stabilizációs és Társulási Tanács határozhat.
      4. cikk
      Az egyezmény felmondása
      (1)   Amennyiben akár az Európai Unió, akár Bosznia-Hercegovina írásban értesíti az egyezmény letéteményesét arról, hogy az egyezmény 9. cikke értelmében fel kívánja mondani az egyezményt, az Európai Unió és Bosznia-Hercegovina e megállapodás végrehajtása érdekében azonnal tárgyalásokat kezd a származási szabályokról.
      (2)   Az e tárgyalások eredményeképpen megállapított új származási szabályok hatálybalépéséig e megállapodás tekintetében továbbra is az egyezmény I. függelékében és II. függelékének vonatkozó rendelkezéseiben előírt, a felmondás időpontjában hatályos származási szabályok alkalmazandók. Mindazonáltal az egyezmény I. függelékében és II. függelékének vonatkozó rendelkezéseiben előírt származási szabályok a felmondás időpontjától kezdve kizárólag az Európai Unió és Bosznia-Hercegovina közötti kétoldalú kumulációt lehetővé tevő rendelkezésekként értelmezendők.
      5. cikk
      Átmeneti rendelkezések – kumuláció
      Az egyezmény I. függeléke 16. cikkének (5) bekezdése és 21. cikkének (3) bekezdése ellenére amennyiben a kumuláció csak az EFTA-államokat, a Feröer-szigeteket, az Európai Uniót, Törökországot és a stabilizációs és társulási folyamat résztvevőit érinti, származási igazolásként mind az EUR.1 szállítási bizonyítvány, mind a származási nyilatkozat elfogadható.

         (1)  HL L 54., 2013.2.26., 4. o.


title: 2009/631/EK,Euratom: Az Európai Parlament határozata ( 2009. április 23. ) az Oktatási, Audiovizuális és Kulturális Végrehajtó Ügynökség 2007-es pénzügyi évre szóló költségvetésének végrehajtására vonatkozó mentesítésről

text:
               26.9.2009

               HU

               Az Európai Unió Hivatalos Lapja

               L 255/27

      AZ EURÓPAI PARLAMENT HATÁROZATA

   (2009. április 23.)
   az Oktatási, Audiovizuális és Kulturális Végrehajtó Ügynökség 2007-es pénzügyi évre szóló költségvetésének végrehajtására vonatkozó mentesítésről
   (2009/631/EK, Euratom)
   AZ EURÓPAI PARLAMENT,

               —

               tekintettel az Európai Unió 2007-es pénzügyi évre vonatkozó általános költségvetésére (1),

               —

               tekintettel az Európai Közösségek 2007-es pénzügyi évre vonatkozó végleges éves beszámolójára – I. kötet (SEC(2008) 2359 – C6-0415/2008) (2),

               —

               tekintettel az Oktatási, Audiovizuális és Kulturális Végrehajtó Ügynökség 2007-es pénzügyi évre vonatkozó végleges éves beszámolójára (3),

               —

               tekintettel a Bizottságnak a 2006-os mentesítő határozatok nyomon követéséről az Európai Parlamentnek és a Tanácsnak benyújtott éves jelentéseire (COM(2008) 629, COM(2008) 628) és a Bizottság szolgálatainak e jelentésekhez csatolt munkadokumentumaira (SEC(2008) 2579, SEC(2008) 2580),

               —

               tekintettel „A Bizottság által a 2007-es évben az igazgatás terén elért eredmények összefoglalása” című bizottsági közleményre (COM(2008) 338),

               —

               tekintettel a Bizottságnak a 2007-ben elvégzett belső ellenőrzésekről a mentesítésért felelős hatóság számára készített éves jelentésére (COM(2008) 499) és a Bizottság szolgálatainak e jelentéshez csatolt munkadokumentumára (SEC(2008) 2361),

               —

               tekintettel a Bizottságnak a tagállamok által a Számvevőszék 2006-os pénzügyi évre vonatkozó éves jelentésére adott válaszokról szóló jelentésére (COM(2008) 112),

               —

               tekintettel a Bizottság által 2006. május 3-án elfogadott zöld könyvre az európai átláthatósági kezdeményezésről (COM(2006) 194),

               —

               tekintettel a Számvevőszék egységes ellenőrzési modellről (single audit) szóló, 2/2004. számú véleményére (és a közösségi belső ellenőrzési keretrendszerre irányuló javaslatára) (4),

               —

               tekintettel a Bizottság közleményére egy integrált belső ellenőrzési keretrendszerre irányuló ütemtervről (COM(2005) 252),

               —

               tekintettel a Bizottság integrált belső ellenőrzési keretrendszerre irányuló cselekvési tervére (COM(2006) 9), az integrált belső ellenőrzési keretrendszerre irányuló bizottsági cselekvési terv terén tett előrelépésről a Tanácsnak, az Európai Parlamentnek és az Európai Számvevőszéknek benyújtott jelentésére (COM(2007) 86) és a Bizottság szolgálatainak e jelentéshez csatolt munkadokumentumára (SEC(2007) 311),

               —

               tekintettel az integrált belső ellenőrzési keretrendszerre irányuló bizottsági cselekvési terv végrehajtásának eredményeit bemutató, 2006. július 19-én közzétett első, féléves jelentésre (SEC(2006) 1009), amely a Parlamentnek a 2004-es pénzügyi évre vonatkozó mentesítő határozathoz csatolt állásfoglalásában foglalt kérésére készült,

               —

               tekintettel a Számvevőszéknek a tagállamok éves összefoglalóiról, „nemzeti nyilatkozatairól” és a nemzeti ellenőrző intézmények uniós pénzeszközökkel kapcsolatos ellenőrző munkájáról szóló, 6/2007 számú véleményére (5),

               —

               tekintettel a Bizottságnak a strukturális intézkedések megosztott irányításával összefüggésben a Bizottság felügyeleti szerepének megerősítésére irányuló cselekvési tervére (COM(2008) 97),

               —

               tekintettel a Danuta Hübner és Vladimír Špidla biztosok által a Bizottságnak benyújtott közleményre, amely időközi jelentést tartalmaz a strukturális intézkedések megosztott irányításával összefüggésben a Bizottság felügyeleti szerepének megerősítésére irányuló cselekvési terv végrehajtásáról (SEC(2008) 2756) és a Bizottság szolgálatainak e közleményhez csatolt munkadokumentumára (SEC(2008) 2755),

               —

               tekintettel a Bizottságnak az integrált belső ellenőrzési keretrendszerre irányuló bizottsági cselekvési tervről a Tanácsnak, az Európai Parlamentnek és az Európai Számvevőszéknek benyújtott jelentésére (COM(2008) 110) és a Bizottság szolgálatainak e jelentéshez csatolt munkadokumentumára (SEC(2008) 259),

               —

               tekintettel a Számvevőszéknek az Oktatási, Audiovizuális és Kulturális Végrehajtó Ügynökség 2007-es pénzügyi évre vonatkozó végleges éves beszámolójáról szóló jelentésére, az Ügynökség válaszaival együtt (6),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti megbízhatósági nyilatkozatára (7),

               —

               tekintettel a Bizottságnak az elfogadható hibakockázat fogalmának egységes értelmezéséről szóló, 2008. december 16-i közleményére (COM(2008) 866) és a Bizottság szolgálatainak e közleményhez csatolt munkadokumentumára (SEC(2008) 3054),

               —

               tekintettel a Tanács 2009. február 10-i tanácsi ajánlására a 2007-es pénzügyi évre szóló költségvetés végrehajtására vonatkozóan a végrehajtó ügynökségeknek adandó mentesítésről (5589/2009 – C6-0056/2009),

               —

               tekintettel az EK-Szerződés 274., 275. és 276. cikkére, valamint az Euratom-Szerződés 179a. és 180b. cikkére,

               —

               tekintettel az EK-Szerződés 246. és azt követő, a Számvevőszékre vonatkozó cikkeire,

               —

               tekintettel a nemzetközi auditálási normákra és a nemzetközi számviteli normákra, nevezetesen a közszférában alkalmazandóakra,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (8), különösen annak 145., 146. és 147. cikkére,

               —

               tekintettel a 2002. december 19-i 58/2003/EK tanácsi rendeletre (9) a közösségi programok igazgatásával kapcsolatban bizonyos feladatokkal megbízott végrehajtó ügynökségek alapszabályáról, különösen annak 14. cikke (3) bekezdésére,

               —

               tekintettel a Bizottság 2004. szeptember 21-i 1653/2004/EK rendeletére (10) a közösségi programok igazgatásával kapcsolatban bizonyos feladatokkal megbízott végrehajtó ügynökségek alapszabályáról szóló 58/2003/EK tanácsi rendelet alkalmazásában a végrehajtó ügynökségek pénzügyi szabályzásáról, különösen annak 66. cikke első és második bekezdésére,

               —

               tekintettel a Bizottság 2005. január 14-i 2005/56/EK határozatára (11) az 58/2003/EK tanácsi rendelet alkalmazásában az Európai Oktatási, Audiovizuális és Kulturális Ügynökség létrehozásáról az oktatási, audiovizuális és kulturális területen megvalósuló közösségi cselekvés irányítására,

               —

               tekintettel eljárási szabályzatának 70. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A6-0168/2009),

               A.

               mivel az EK-Szerződés 274. cikke értelmében a Bizottság a költségvetést saját felelősségére hajtja végre, a hatékony és eredményes pénzgazdálkodás alapelvének megfelelően,

               1.

               mentesítést ad az Oktatási, Audiovizuális és Kulturális Végrehajtó Ügynökség igazgatója számára az Ügynökség 2007-es pénzügyi évre szóló költségvetésének végrehajtására vonatkozóan;

               2.

               észrevételeit állásfoglalásban foglalja össze, amely szerves részét képezi az Európai Unió 2007-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítő határozatoknak;

               3.

               utasítja elnökét, hogy továbbítsa ezt a határozatot, az Európai Unió 2007-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítő határozatot és az e határozatok szerves részét képező állásfoglalást az Oktatási, Audiovizuális és Kulturális Végrehajtó Ügynökség igazgatójának, a Tanácsnak, a Bizottságnak, a Bíróságnak és a Számvevőszéknek, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL L 77., 2007.3.16.

      (2)  HL C 287., 2008.11.10., 1. o.

      (3)  HL C 278., 2008.10.31., 32. o.

      (4)  HL C 107., 2004.4.30., 1. o.

      (5)  HL C 216., 2007.9.14., 3. o.

      (6)  HL C 311., 2008.12.5., 71. o.

      (7)  HL C 287., 2008.11.10., 111. o.

      (8)  HL L 248., 2002.9.16., 1. o.

      (9)  HL L 11., 2003.1.16., 1. o.

      (10)  HL L 297., 2004.9.22., 6. o.

      (11)  HL L 24., 2005.1.27., 35. o.